क्रोध से टूट जाते हैं परिवार : बालसंत
संतबांके बिहारी ने कहा कि क्रोध को हमेशा काबू रखना चाहिए। इससे बहुत बड़ी हानि हो सकती हैं। इसके लिए क्रोध रूपी अग्नि में शांति रूपी पानी का प्रवाह करें। वे शहर खंडेलवाल छात्रावास में चल रहे श्रीमद् भागवत कथा के तीसरे दिन रविवार को प्रवचन दे रहे थे। खंडेलवाल समाज की ओर से आयोजित भागवत कथा में भक्तों का रेला उमड़ पड़ा और आसपास के गांवों समेत श्रद्धालुओं ने भगवान की स्तुति वंदना में नृत्य कर जमकर भाग लिया। बालसंत ने कहा कि क्रोध की अग्नि पूरे परिवार को अशांत कर देती है। नफरत करने वाला काम भी आदमी क्रोध में कर बैठता है और क्रोध से परिवार के परिवार टूट जाते है। इस दौरान बालसंत ने परिक्षित जन्म एवं जडमरत कथा, अजामिल उपाख्यान, प्रहलाद चरित्र समेत विविध विषयों पर प्रकाश डाला।
उन्होंने कहा कि परिक्षित महाराज मुमुक्षु बनकर कथा सुनते थे और मुक्ति प्यास को मुमुक्षु कहते है तथा ज्ञान की जिज्ञासा रखने वाले को जिज्ञासु कहते हैं। उन्होंने बताया कि जब सुखदेवजी के सामने राजा परिक्षित ने कहा कि महाराज मैने क्रोध में एक ऋषि के गले में मरा हुआ सांप डाल दिया और ऋषि ने श्राप दिया कि सात दिन में मेरी मृत्यु हो जाएगी। इसलिए मुझे मौत से डर नहीं लगता, लेकिन मेरी मुक्ति के लिए आपकी शरण में आया हंू। इस मौके सभी भक्तों को गुरुवर राजाराम महाराज ने आशीर्वचन सुनाएं। कार्यक्रम के दौरान प्रकाश खंडेलवाल ने संचालन किया। आयोजन समिति के लोकेश खंडेलवाल ने बताया कि सोमवार से कथा के चौथे दिन सवेरे 9.30 से 12.00 बजे एवं दोपहर 3.30 से 6.00 बजे तक दोनों सत्रों में बालसंत बाकेबिहारी कथा सुनाएंगे।
भजनोंपर झूमे श्रोता
भागवतके दौरान बालसंत ने भक्तिसे ओतप्रोत भजनों की प्रस्तुतियां दी, जिस पर पांडाल में मौजूद श्रद्धालु भक्ति में भाव विभोर होकर झूमते नजर आए। उन्होंने तेरे भरोसे मेरी नैया, तू जाने तेरा काम जाने... तथा एकणवार आईजो गुरुसा, बारंबार आईजो रे... सहित नखरालो सावरियो राधा पे जादू कर गयो... समेत कई भजन सुनाए, जिस पर श्रद्धालु भाव विभोर हो गए।
भक्तों के हृदय में बसते हैं भगवान : विध्या दीदी
भागवतकथा के दूसरे सत्र में सेविका विध्या दीदी ने नानी बाई का मायरा सुनाया। उन्होंने बताया कि भक्त वत्सल भगवान हमेशा भक्तों के हृदय में बसते हैं। दीदी ने कहा कि नेनी बाई और नरसी की पुकार सुनकर ठाकुरजी को मायरा भरने के लिए स्वयं आना पड़ा और नेनी बाई की करूणामय पुकार सुनकर पूरा अंजार नगर झुम उठा। भगवान के मायरा भरने के दौरान प्रभु ने ठाठ बाठ से नेनी बाई को चुनरी ओठाई। विध्या दीदी ने मायरे के बीच बीच में भजन सांवरिया है सेठ म्हारी राधाजी सेठानी रे..., कठे रे लगाई इति देर, म्हारा सांवरिया... तथा मीठे रस से भरियोडी राधा रानी लागे, म्हाने खारो खारो जमनाजी रो पानी लागे... आदि सुनाए।
सिरोही. भागवतकथा के दौरान झूमते श्रद्धालु। फोटो| भास्कर
hin_Deva hin_Deva hin_Deva hin_Deva hin_Deva hin_Deva hin_Deva mai_Deva